Superligaklubberne er gået på vinterferie og har søgt ly fra vind og regn inden døre. Men vinterpausen er blevet brugt til meget mere end at ligge med benene oppe foran pejsen. Ved fredagens uofficielle DM i indendørsfodbold stillede AaB med et hold, der havde brugt vinterpausen til mere end julemad, raketter og champagne. AaB kunne nemlig tage hjem fra Aarhus med pokalen og titlen som uofficielle danske mestre i indendørsfodbold. Med et hold bestående af U19-spillere og flere superligaprofiler herunder Kasper Kusk og Lucas Andersen. Turneringen bestod af de fem superliga-klubber Brøndby, OB, AGF, Vejle og AaB, der alle havde taget turen til Aarhus for at spille på de forsvarende mestres hjemmebane. AaB sluttede gruppespillet som nummer to efter Brøndby og dermed skulle de to hold mødes i finalen. Undervejs havde begge holdt gjort sig bemærket ved at være de mest scorende undervejs i gruppespillet. AaB’s kamp mod Brøndby i gruppespillet blev også den mest scorende kamp, hvor Brøndby vandt med 6-5. Derfor var der også lagt op til et spændende og chancerigt returopgør, da finalen skulle sparkes i gang. Denne gang var det AaB, der var stærkest og i en målrig finale kunne de tage fra Aarhus med en finalesejr på 4-2 over Brøndby. Dermed kunne anfører og målmand på indendørsholdet Kasper Pedersen række pokalen overhovedet.

Referat:
Fem danske Superliga-klubber mødtes fredag aften til det uofficielle DM i indendørsfodbold, hvor AaB viste sig som det stærkeste hold.